آذربایجان پرزیدنتی ایلهام علی یئو ایله ائرمنیستانین باش ناظیری نیکول پاشینیانین اوکتبرین 5-ده ایسپانیانین گرانادا شهرینده آوروپا سیاسی بیرلیگی‌نین 3-جو ایجلاسیندا گؤروشو گؤزلنیلیر.
آوروپا بیرلیگی‌نین دؤوری صدری ایسپانیانین ائو صاحیب‌لیگی ایله گرانادادا کئچیریله‌جک 3-جو ایجلاسین اساس گوندم موضوع لاریندان بیری آذربایجان-ائرمنیستان مسئله‌سی اولا‌جاق.
ایسپانیا باش ناظیرلیگی و آوروپا بیرلیگی-نین دؤوری صدرلیک کووردیناسیون اوفی‌سی‌نین معلومات‌لارینا گؤره، علی یئو-پاشینیان گؤروشونده آوروپا بیرلیگی شوراسی‌نین صدری شارل میشل، فرانسا پرزیدنتی امانوئل ماکرون و آلمانیا باش ناظیری اولاف شولتس‌ون ایشتیراکی گؤزلنیلیر.
عینی منبع‌لر آوروپا بیرلیگی-نین "آذربایجان و ائرمنیستان آراسیندا پروبلئم‌لرین حلینده آرابولوجو اولماق ایسته‌مه‌دیگینی، ساده‌جه میللی اگمنلیگی قورویان و اولوسلار آراسی حقوقا اویغون گلن دایمی، عدالت‌لی باریشی تشویق ائتمک ایستدیگینی" بیلدیریب‌لر.
